Enrico Reycend

Pitor.
Enrico Reycend a l'era nà a Turin ant ël novèmber dël 1855.
Fin-a da masnà a l'avìa mostrà soa predisposission për ël dissegn e ij sò a l'han anviaralo vers cost tipo dë studi.
A l'é anscrivusse al cors anferior ëd l'Academia albertin-a ëd Turin, sota la tùa d'Enrico Ghisolfi.
Apress a l'é stàit anlev ëd Lorenzo Delleani e Antonio Fontanesi.

Dël 1872 a l'ha chità jë studi a l'Academia e a l'é stàit a Paris, anté ch'a frequentava ël laboratòri ëd Camille Corot.
Soa përmanensa a Paris a l'ha përmetuje ëd maduré e dë spantié ij sò arferiment colturaj.

A Turin Reycend a l'avìa sò studi an contrà Vila dl'Argin-a.
Prima dij vint agn a l'avìa già partissipà a j'esposission dël Sircol ëd j'artista ëd Turin, andoa a sarà present fin-a al 1920.
Dal 1873 al 1927 a l'ha esponù a la Promotris dle bele art ëd Turin e a l'ha ëdcò partissipà a tre edission ëd la Bienal ëd Venessia.

Trovasse an dle dificoltà finansiarie, a l'ha chità soa ca e studi an contrà Vila dl'Argin-a e a l'ha tramudà an contrà Lagrange 29.

Enrico Reycend a l'é mòrt ai 21 ëd fërvé 1928; a l'han faje ij funeraj ant la cesa dla Màdona dj'Àngej.

 Euvre prinsipaj 
La Gran Mare ëd Dé, Turin (1886, euli su tàula, 29x39 cm);
Ant j'anviron ëd Salassa (1895, euli su tàula, 18x29,5 cm);
Pas montagnin-a (1896, euli su tàula, 65,5x41 cm);
Magg ant ël Canavèis (1900, euli su cartron, 56x65,5 cm);
Ant ël vërzé 'd Salassa (euli su cartron, 37x27 cm).

Reycend, Enrico
Reycend, Enrico